23.01.2015, 22:40; Category: Свет з Богам Два гады таму, за дзень да свята Нараджэння Хрыстовага, пасярод вёскі Хатляны жудаснай свечкай згарэла Пакроўская царква, праваслаўная святыня, помнік драўлянага дойлідства канца ХІХ стагоддзя. Пажар у тую ціхую студзеньскую ноч жыхары Хатлян заўважылі толькі тады, калі царква была ахоплена полымем да самых купалоў, пра які-небудзь паратунак позна было ўжо і думаць. Заранак перадсвяточнай нядзелі заняўся над грудай абвугленых бярвенняў, пакарожанага металу, над пажарнымі машынамі і купкамі людей, што самотна тоўпіліся вакол пажарышча.